मॉन्ट्रियल
मॉन्ट्रियल मेट्रो की लाइनों पर क्यूबेक संस्कृति के कुछ मशहूर चित्रकारों द्वारा निर्मित छवियाँ मौजूद हैं। 2006 में मॉन्ट्रियल को 'यूनेस्को सिटी ऑफ़ डिज़ाइन' का पुरस्कार प्राप्त हुआ था (बुएनोस आइरेस और बर्लिन सहित)। इस पुरस्कार ने मॉन्ट्रियल के चित्रकारी समुदाय को एक अलग पहचान दी। 2005 से यह शहर इकोग्राडा और अंतर्राष्ट्रीय डिज़ाइन गठबंधन का मुख्यालय रहा है। अंडरग्राउंड सिटी एक प्रसिद्ध पर्यटक स्थल है। इसमें एक साथ जुड़े शॉपिंग कॉम्प्लेक्स मौजूद हैं। इस शानदार जगह के अंदर मॉन्ट्रियल के कुछ सबसे व्यस्त जगहों पर होटल, रेस्ट्रॉन्ट, सबवे स्टेशन आदि तक पहुँचने के लिए पैदल चलकर जाने के लिए राह मौजूद हैं। यह के क्षेत्र में लंबी गुफ़ाओं से फैला हुआ है।
एकरेल
एकवंशक या एकरेल (मोनोरेल / monorail) एक परिवहन प्रणाली है जो केवल एक रेल पर चलती है। प्रायः यह एकल रेलपथ जमीन से कुछ उंचाई पर बनाया गया होता है।मोनोरेल का उपयोग सामान को एक स्थान से दूसरे स्थान पर पहुँचाने के लिये भी किया जाता है। यह विविध प्रकार के माल कारखाने के भीतर एक स्थान से दूसरे स्थान तक पहुँचाने में बहुत उपयोगी सिद्ध हुआ है। यह सामान को हवा में लटकाते हुए ले जाता है और भूमि से ऊपर ही ऊपर चलता रहता है। इसकी क्रिया आवश्यकतानुसार रुक रुककर हो सकती है। साधारणत: यह एक सीमित क्षेत्र में ही काम करता है। मोनोरेल पुल पर चलनेवाला क्रेन और शक्ति से चलनेवाला क्रेन, ये दोनों, एक दूसरे से भिन्न दिखाई पड़ने पर भी, एक ही श्रेणी में आते हैं।